****

**ประกาศโรงเรียนตลาดบางคูลัด**

**เรื่อง ปิดสถานศึกษาต่อเนื่อง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่จังหวัดนนทบุรี ได้มีคำสั่งจังหวัดนนทบุรี ที่ 2/2564 เรื่อง สั่งปิดสถานที่เป็นการชั่วคราว(ฉบับที่ 25) โดยความเห็นชอบของคณะกรรมการโรคติดต่อจังหวัดนนทบุรี ตามมติที่ประชุมครั้งที่ 7/2564 เมื่อวันที่ 1 มกราคม 2564 โดยให้สถานศึกษาทุกระดับทั้งภาครัฐและเอกชนทั้งในและนอกระบบ สถาบันกวดวิชา โรงเรียนสอนขับรถ สอนวิชาชีพ โรงเรียนสอนทักษะกีฬา ศูนย์พัฒนาเด็กเล็ก สถานที่รับเลี้ยงเด็กเอกชน ให้ปิดต่อเนื่องจนถึงวันที่ 17 มกราคม 2564 โดยให้ใช้การเรียนการสอนแบบทางไกลด้วยวิธีอิเล็กทรอนิกส์ทดแทน นั้น

เพื่อให้เป็นไปตามคำสั่งจังหวัดนนทบุรี โรงเรียนตลาดบางคูลัด จึงกำหนดแนวปฏิบัติสำหรับนักเรียน ข้าราชการครูและบุคลากรทางการศึกษา (เพิ่มเติม) ดังนี้

1. ปิดสถานศึกษาทุกระดับชั้น ตั้งแต่วันที่ 7 มกราคม 2564 ถึง วันที่ 17 มกราคม 2564

2. ให้มีการเรียนการสอนในรูปแบบออนไลน์/ใบงาน ตามที่ครูประจำรายวิชากำหนดในระหว่างวันที่ 7 มกราคม 2564 ถึง วันที่ 17 มกราคม 2564 และเปิดเรียนตามปกติในวันที่ 18 มกราคม 2564

3. ให้ยกเลิกการนัดหมายนักเรียนในการมาทำกิจกรรมต่าง ๆ ทั้งในและนอกโรงเรียนทุกประเภทจนกว่าจะมีประกาศเปลี่ยนแปลง

4. ขอความร่วมมือผู้ปกครอง กำกับ ดูแลนักเรียนในการปกครอง งดกิจกรรมการออกไปตามที่ชุมชน เพื่อป้องกันการแพร่ระบาดของเชื้อไวรัสโคโรนา 2019(COVID-19)

5. ให้นักเรียน ผู้ปกครอง ติดตามข่าวสารของโรงเรียนตลาดบางคูลัด ผ่านช่องทางแอพพลิเคชั่น ไลน์กลุ่มห้องเรียน เว๊บไซด์ และเฟสบุ๊ค โรงเรียนตลาดบางคูลัด อำเภอบางใหญ่ นนทบุรี

จึงประกาศให้ทราบและถือปฏิบัติอย่างเคร่งครัด หากมีการเปลี่ยนแปลงจะประกาศให้ทราบต่อไป

 ประกาศ ณ วันที่ 2 มกราคม พ.ศ. 2564

(นายเชิดศักดิ์ ดวงสิริโสภณ)

ผู้อำนวยการโรงเรียนตลาดบางคูลัด